नई दिल्ली । भारत में 65 सबसे अमीर लोगों पर मामूली दर से प्रॉपर्टी टैक्स लगाकर 5 साल में 9 करोड़ लोगों को गरीबी से बाहर निकाला जा सकता है। आर्थिक समानता पर जोर देने वाले विकास संगठन ऑक्सफैम इंडिया की ताजा रिपोर्ट 'इवन इट अप: टाइम टू एंड एक्सट्रीम इनईक्वलिटी' में कहा गया है कि अमीरों पर 1.5 प्रतिशत का प्रॉपर्टी टैक्स लगाकर 9 करोड़ लोगों को अत्यंत गरीबी से बाहर निकालने के लक्ष्य को हासिल किया जा सकता है। ''शोध से पता चलता है कि यदि भारत आय में असमानता को बढ़ने से रोक सके तो 2019 तक 9 करोड़ और लोगों को अत्यंत गरीबी के दायरे से निकाला जा सकता है।''